NanoAvionics

NanoAvionics – pirmoji lietuviška kosmoso technologijų įmonė, įkurta 2014 m., kaip Vilniaus universiteto pradedančioji įmonė, laimėjus Mokslo inovacijų ir technologijų agentūros rengtą MTEP komercinimo konkursąhttp://practica.lt/lt/top/ziniasklaidoje-apie-mus/n-avionics/. UAB „NanoAvionics“ kuria ir tiekia naujos kartos elektroninius ir mechaninius mažųjų palydovų sistemų sprendimus bei komponentus.

 Įkūrimas 
Įmonės branduolį sudaro pirmojo lietuviško kosminio palydovo LituanicaSAT-1 komandos nariaihttp://www.vu.lt/en/news/3604-investment-of-200-000-eur-goes-to-space-start-up-company-nanoavionics. Įmonė įkurta komercializuoti šios misijos metu įgytas technologines ir kosmoso industrijos žiniashttp://www.bznstart.lt/startup/231/NanoAvionics . Įmonė yra viena pirmųjų Rytų Europos kosmoso industrijos pradedančiųjų įmonių, sulaukusių rizikos kapitalo fondo investicijų. „Practica Capital“ administruojami rizikos kapitalo fondai UAB „NanoAvionics“ skyrė 200 tūkst. eurų pradinę investicijąhttp://www.15min.lt/verslas/naujiena/startup/practica-capital-investuoja-200-tukst-euru-i-kosmoso-technologiju-startuoli-nanoavionika-867-502693.

 Tolimesnė įmonės veikla 
Po LituanicaSAT-1 projekto įmonė, pagal jungtinės veiklos sutartį su Vilniaus universitetu, pradėjo kurti antrąjį lietuvišką palydovą – LituanicaSAT-2, skirtą Europos Komisijos projektui „QB50“, kuriam vadovauja Von Karman institutas Belgijojehttp://n-avionics.com/lituanicasat-2/. LituanicaSAT-2 bus paleistas į kosminę erdvę kartu su kitais palydovais, kurie sudarys 50-ies mažų palydovų būrį. „QB50“ projekto mokslinis tikslas yra atlikti mažai tyrinėtų Žemės atmosferos sluoksnių tyrimushttps://www.qb50.eu/index.php/project-description-obj . LituanicaSAT-2 misijos metu taip pat bus išbandyta eksperimentinė raketinės traukos sistema, veikianti vienkomponenčio amonio dinitramido kuro pagrinduhttp://space.skyrocket.de/doc_sdat/lituanicasat-2.htm. Tokia sistema tokio tipo palydove bus išbandoma pirmą kartą pasaulyjehttp://www.technologijos.lt/n/mokslas/astronomija_ir_kosmonautika/S-53548/straipsnis/Lietuviai-nusluostys-nosi-net-ir-tikroms-kosmoso-valstybems-ju-kuriama-technologija-bus-pirmoji-tokia-visame-pasaulyje. Sėkmingas tokios sistemos panaudojimas mažuosiuose palydovuose leistų misijos laiką prailginti iki 6 kartų, įgalintų tikslų palydovo orientavimą ir jo padėties keitimą orbitoje, ko šiuo metu trūksta mažiesiems palydovams. Tai reikšmingai praplėstų jų panaudojimo galimybes. Europos Komisija UAB „NanoAvionics“ eksperimentinės raketinės traukos sistemos komercializavimo potencialui įvertinti skyrė 50 tūkst. eurųhttp://cordis.europa.eu/project/rcn/200237_en.html. Šios investicijos tikslas – įvertinti rinkos potencialą ir parengti verslo planą.

 Misija 
UAB „NanoAvionics“ misija yra transformuoti mažųjų palydovų rinką paverčiant šiuos palydovus prieinamais kiekvienai įmonei ir organizacijai, tuo pačiu praplečiant jų panaudojimo galimybes.

Įmonė yra aktyvi pasaulinės mažųjų palydovų bendruomenės narė ir oficiali NASA bei ESA tiekėjahttp://n-avionics.com/about-us/ .

 Pasiekimai 
 2014 m. birželis – suteiktas Lietuvos mokslo, inovacijų ir technologijų agentūros (MITA) finansavimas;
 2014 m. gruodis – pasirašyta sutartis su Vilniaus universitetu dėl LituanicaSAT-2 kūrimo ES finansuojamam projektui „QB50“;
 2015 m. kovas – gauta investicija iš rizikos kapitalo fondo „Practica Capital“;
 2015 m. liepa – suteiktas Lietuvos mokslo, inovacijų ir technologijų agentūros (MITA) finansavimas raketinės traukos sistemos prototipo kūrimui;
 2015 m. rugsėjis – suteiktas Lietuvos mokslo tarybos (LMT) finansavimas „žalios“ raketinės traukos sistemos katalizatoriaus vystymui;
 2016 m. sausis – gautas finansavimas pagal Europos Komisijos „Horizontai 2020“ programą su tikslu komercializuoti cheminės propulsijos sistemą mažųjų palydovų rinkai.[http://cordis.europa.eu/project/rcn/200237_en.html European Commission : CORDIS : Projects & Results Service : Enabling Chemical Propulsion System for the Growing Small Satellite Market

 Šaltiniai 

 Nuorodos 


Kategorija:Lietuvos įmonės